Pronašli olupinu helikoptera i tijelo stradalog pilota Baturine

Ronitelji Hrvatske ratne mornarice i Zapovjedništva specijalnih snaga pronašli su olupinu helikoptera Kiowa Warrior i tijelo pilota Tomislava Baturine...

<p>Ronitelji Hrvatske ratne mornarice i Zapovjedništva specijalnih snaga su zahvaljujući detekciji podvodnog vozila Remus Hrvatske ratne mornarice u utorak 28. siječnja 2020. godine oko 8 sati i 10 minuta pronašli olupinu helikoptera Kiowa OH-58 D koji se srušio jučer u tragičnoj nesreći i tijelo pilota Hrvatskog ratnog zrakoplovstva natporučnika <strong>Tomislava Baturine (33)</strong>, u šibenskom kanalu, ispred Zablaća, stoji u priopćenju MORH-a.</p><p><strong>POGLEDAJTE VIDEO:</strong></p><p><br/> </p><p>Istraga je i dalje u tijeku te Povjerenstvo utvrđuje okolnosti ove tragične nesreće.</p><h2>Baturina je bio najbolji pilot u naraštaju</h2><p>Natporučnik pilot Tomislav Baturina bio je i pripadnik 393. Eskadrile helikoptera 93. krila HRZ-a, a za svoj rad ocjenjivan je najboljim ocjenama te je nekoliko puta nagrađivan i pohvaljen.</p><p>- Kod mene je put do vojnog pilota bio neuobičajen. Prvo sam završio turistički menadžment u Šibeniku, kad se pojavila mogućnost razvoja karijere kroz sustav Oružanih snaga RH. S obzirom na izvrsne rezultate na liječničkom, stigla je ponuda za školovanjem za vojnog pilota. I sad se naježim kad se sjetim tog trenutka - izjavio je 2014. vojni pilot <strong>Tomislav Baturina</strong> iz Sinja, koji je bio proglašen najboljim u svojem 18. naraštaju. </p><p>Nakon srednje škole, mladi Sinjanin upisao je Fakultet prometnih znanosti u Zagrebu i završio ga kao kadet HV-a. Njegov otac Slavko također je bio dragovoljac, a nakon rata nastavio je raditi u HV-u sve do umirovljenja, piše <a href="https://slobodnadalmacija.hr/vijesti/hrvatska/u-helikopteru-koji-je-pao-kod-zlarina-bio-je-i-sinjanin-tomislav-baturina-zivotni-put-i-celicno-zdravlje-odveli-su-ga-medu-letace-1001528" rel="nofollow">Slobodna Dalmacija</a>.</p><p>Iza Tomislava ostaju njegova supruga i dijete.</p><h2>Krstičević i Šundov izrazili sućut obitelji Baturina</h2><p>Ministar obrane <strong>Damir Krstičević</strong> i načelnik Glavnog stožera Oružanih snaga RH general zbora <strong>Mirko Šundov</strong> u utorak su izrazili sućut obitelji pilota Tomislava Baturine.</p><p>- Hrvatsko ratno zrakoplovstvo izgubilo je velikog pilota i jednog od onih koji su nam služili na čast i ponos. Obitelj Hrvatske vojske suosjeća s vama u ovim teškim trenucima, izgubili smo hrabrog i poštenog vojnika - navodi ministar Krstičević u izrazima sućuti.</p><p>Načelnik Glavnog stožera general Šundov ističe da ga je duboko dirnula tužna vijest o iznenadnoj i tragičnoj smrti cijenjenog pripadnika Hrvatske vojske, uzornog kolege i dragog prijatelja Tomislava Baturine, priopćeno je iz Ministarstva obrane (MORH).</p><p>Povodom smrti pilota Tomislava Baturine i Marina Klarina danas u 9 sati otvorene su knjige žalosti u Ministarstvu obrane u Zagrebu na Trg Kralja Petra Krešimira IV br. 1. </p>